48

16

[bookmark: _Hlk206401991]APSTIPRINĀTS
ar Latvijas Bankas iepirkuma komisijas
2026. gada 16. jūlija sēdes lēmumu
1. protokols

[bookmark: _Hlk40192296]ŠIS DOKUMENTS IR ELEKTRONISKI PARAKSTĪTS AR 
DROŠU ELEKTRONISKO PARAKSTU UN SATUR LAIKA ZĪMOGU.
M. Indrāns
Latvijas Bankas
iepirkuma komisijas priekšsēdētājs

KONKURSA NOLIKUMS
[bookmark: _Hlk480872279]Par dabasgāzes iegādi
1. IEPIRKUMA IDENTIFIKĀCIJAS NUMURS
1.1. LB/2026/34

2. PASŪTĪTĀJS
2.1. Latvijas Banka, K. Valdemāra ielā 2A, Rīgā, LV-1050 
3. IEPIRKUMA PROCEDŪRAS VEIDS
3.1. Atklāts konkurss 
4. IEPIRKUMA PRIEKŠMETS UN CPV KODS
4.1. Dabasgāzes iegāde saskaņā ar konkursa nolikuma (turpmāk – nolikums) tehniskajā specifikācijā (nolikuma 1. pielikums) noteiktajām prasībām un iepirkuma līguma projektā (nolikuma 3. pielikums) minētajiem nosacījumiem.
4.2. Iepirkuma priekšmetam atbilstošākais CPV kods – 09123000-7 "Dabasgāze".
5. LĪGUMA IZPILDES LAIKS UN VIETA
5.1. Līguma izpildes laiks – dabasgāzes piegādi veic no 2026. gada 1. oktobra līdz 2027. gada 30. septembrim vai līdz  brīdim, kad kopējā maksa par līguma ietvaros piegādāto dabasgāzi un ar tās piegādi saistītajiem pakalpojumiem sasniedz 139 999,00 EUR (viens simts trīsdesmit deviņi tūkstoši deviņi simti deviņdesmit deviņi euro, 00 centi) bez pievienotās vērtības nodokļa, atkarībā no tā, kurš no nosacījumiem iestājas pirmais. 
5.2. Dabasgāzes piegādes vieta – Latvijas Bankas ēka Bezdelīgu ielā 3, Rīgā.
6. PIEDĀVĀJUMA SAGATAVOŠANA, IESNIEGŠANA UN ATVĒRŠANA
6.1. Piedāvājums iesniedzams tikai elektroniski, pretendentam kā piegādātājam reģistrējoties Valsts reģionālās attīstības aģentūras uzturētajā tīmekļvietnē www.eis.gov.lv pieejamajā Elektronisko iepirkumu sistēmā (turpmāk – EIS) un izmantojot tās e-konkursu apakšsistēmu (turpmāk – e-konkursu sistēma).
6.2. Ieinteresētais piegādātājs e-konkursu sistēmā šā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs. Informāciju par to, kā ieinteresētais piegādātājs var reģistrēties par nolikuma saņēmēju, sk. https://www.eis.gov.lv/EIS/Publications/PublicationView.aspx?PublicationId=883.
6.3. Iesniedzot piedāvājumu e-konkursu sistēmā, pretendents izmanto e-konkursu sistēmas piedāvātos rīkus, aizpildot e-konkursu sistēmas šā konkursa sadaļā ievietotās formas un ievadlaukus, kā arī augšupielādējot nolikumā noteiktos dokumentus.
6.4.	Sagatavojot piedāvājumu, pretendents ievēro, ka:
6.4.1. piedāvājuma dokumentus sagatavo latviešu valodā;
6.4.2. pretendenta piedāvājums (nolikuma 2. pielikums) jāaizpilda tikai elektroniski Office Open XML formātā vai PDF formātā un jāpievieno tam paredzētajā e-konkursu sistēmas šā konkursa sadaļas apakšsadaļā;
6.4.3. piedāvājums parakstāms ar drošu elektronisko parakstu un laika zīmogu vai ar EIS piedāvāto elektronisko parakstu;
6.4.4. pretendents nedrīkst veikt izmaiņas e-konkursu sistēmas šā konkursa sadaļā publicēto veidlapu struktūrā, t.sk. dzēst vai pievienot rindas vai kolonnas;
6.4.5. piedāvājumu sagatavo tā, lai nekādā veidā netiktu apdraudēta e-konkursu sistēmas darbība un nebūtu ierobežota piekļuve piedāvājumā ietvertajai informācijai, t.sk. piedāvājums nedrīkst saturēt datorvīrusus un citas kaitīgas programmatūras vai to ģeneratorus (ja piedāvājums neatbildīs kādam no šajā nolikuma punktā minētajiem nosacījumiem, tas netiks izskatīts);
6.4.6. piedāvājumu paraksta persona, kuras paraksta tiesības nostiprinātas atbilstoši normatīvajos aktos noteiktajam regulējumam. Ja piedāvājuma dokumentus paraksta pretendenta pilnvarota persona, pievieno nolikuma 7.1.9. punktā minēto dokumentu.
6.5. Piedāvājumu iesniedz līdz e-konkursu sistēmas šā konkursa sadaļā (apakšsadaļā: "Iepirkuma termiņi") un Iepirkumu uzraudzības biroja vietnē publicētajā paziņojumā (sadaļā: "Iepirkuma priekšmeta detalizācija"/"Termiņu aprēķins") norādītajam termiņam.
6.6. Piedāvājumu atvēršana notiek e-konkursu sistēmā šā konkursa sadaļā (apakšsadaļā: "Iepirkuma termiņi") un Iepirkumu uzraudzības biroja vietnē publicētajā paziņojumā (sadaļā: "Iepirkuma priekšmeta detalizācija"/"Termiņu aprēķins") norādītajā laikā. Piedāvājumi tiek atvērti, izmantojot e-konkursu sistēmas piedāvātos rīkus. Pasūtītājs piedāvājumu atvēršanas laikā publicē e-konkursu sistēmā izveidoto pretendentu un to iesniegto piedāvājumu apkopojumu.
6.7. Iesniegto piedāvājumu atvēršanas procesam var sekot līdzi tiešsaistes režīmā e-konkursu sistēmā.
6.8. Pretendentam jāiesniedz piedāvājums par visu iepirkuma priekšmetu kopumā. Piedāvājuma variantu iesniegšana nav atļauta.
6.9. Pretendentu piedāvājumus, kas saņemti ārpus e-konkursu sistēmas, atzīst par neatbilstošiem nolikuma prasībām, nepieņem un nosūta atpakaļ iesniedzējam.
6.10. Pēc piedāvājumu iesniegšanas termiņa beigām pretendents savu piedāvājumu nevar mainīt vai grozīt.
7. ATLASES PRASĪBAS, IESNIEDZAMIE DOKUMENTI UN INFORMĀCIJA 
7.1. Pretendentu kvalifikācijas un piedāvājumu atbilstības pārbaudei un izvēlei pretendents iesniedz šādus piedāvājuma dokumentus un informāciju:
[bookmark: OLE_LINK11][bookmark: OLE_LINK14]7.1.1. pilnībā aizpildītu pretendenta piedāvājumu saskaņā ar piedāvājuma formu (nolikuma 2. pielikums);
7.1.2. ja pretendents nav reģistrēts Latvijas Republikā, pretendenta reģistrācijas apliecības kopiju;
7.1.3. ja pretendents nav reģistrēts Latvijas Republikā, pretendenta jaunāko nodokļu administrācijas iestādē tā reģistrācijas valstī iesniegto gada pārskata bilanci un peļņas vai zaudējumu aprēķinu;
7.1.4. ja pretendents nav reģistrēts Sabiedrisko pakalpojumu regulēšanas komisijas dabasgāzes tirgotāju reģistrā, pretendents iesniedz atbilstošu apliecinājumu, ka uz iepirkuma līguma slēgšanas dienu pretendents būs reģistrēts Sabiedrisko pakalpojumu regulēšanas komisijas dabasgāzes tirgotāju reģistrā; 
7.1.5. ja pretendentam nav spēkā esošs sadales sistēmas pakalpojumu lietošanas līgums ar dabasgāzes sadales sistēmas operatoru, pretendents iesniedz atbilstošu apliecinājumu, ka uz iepirkuma līguma slēgšanas dienu pretendentam būs spēkā esošs sadales sistēmas pakalpojumu lietošanas līgums ar dabasgāzes sadales sistēmas operatoru;
7.1.6. ja pretendentam nav spēkā esošs līgums ar dabasgāzes pārvades sistēmas operatoru par balansēšanu un dabasgāzes pārvades sistēmas pakalpojumu lietošanu, pretendents iesniedz atbilstošu apliecinājumu, ka uz iepirkuma līguma slēgšanas dienu pretendentam būs spēkā esošs līgums ar dabasgāzes pārvades sistēmas operatoru par balansēšanu un dabasgāzes pārvades sistēmas pakalpojumu lietošanu;
7.1.7. ja pretendentam nav spēkā esošs līgums ar dabasgāzes uzglabāšanas sistēmas (krātuves) operatoru par dabasgāzes uzglabāšanas pakalpojumu, pretendents iesniedz atbilstošu apliecinājumu, ka uz iepirkuma līguma slēgšanas dienu pretendentam būs spēkā esošs līgums ar dabasgāzes uzglabāšanas sistēmas (krātuves) operatoru par dabasgāzes uzglabāšanas pakalpojumu (ja šāds līgums atbilstoši pretendenta darbībai un dabasgāzes tirdzniecību regulējošo tiesību aktu prasībām ir nepieciešams pakalpojuma nodrošināšanai);
7.1.8. apliecinājumu, ka pretendenta rīcībā ir pietiekami resursi, lai nodrošinātu vismaz 110 000 (viens simts desmit tūkstoši) nm3 jeb aptuveni 1200 (viens tūkstotis divi simts) MWh dabasgāzes pārdošanu pasūtītājam viena gada laikā (atbilstošs apliecinājums iekļauts pretendenta piedāvājumā (nolikuma 2. pielikums));
7.1.9. ja piedāvājumu parakstījušās personas tiesības pārstāvēt pretendentu nav norādītas publiski pieejamā reģistrā, piedāvājumam pievieno pārstāvības tiesības apliecinoša dokumenta kopiju;
7.1.10. ja pretendents līguma izpildei ir paredzējis piesaistīt apakšuzņēmēju, kura sniedzamo pakalpojumu vērtība būs vismaz 10 000 euro no kopējās attiecīgā līguma vērtības vai lielāka (turpmāk – apakšuzņēmējs), un attiecīgais apakšuzņēmējs nav reģistrēts Latvijas Republikā, iesniedz apakšuzņēmēja reģistrācijas apliecības kopiju;
7.1.11. ja pretendents savas atbilstības no nolikuma izrietošajām pretendenta kvalifikācijas prasībām apliecināšanai balstās uz savā piedāvājumā norādītās saistītās personas iespējām (turpmāk – saistītā persona), pretendents piedāvājumā papildus iekļauj šādus dokumentus:
7.1.11.1. saistītās personas un pretendenta parakstītu apliecinājumu vai vienošanos par sadarbību vai resursu nodošanu pretendenta rīcībā konkrētā līguma izpildei;
7.1.11.2. nolikuma prasībām atbilstošu informāciju, kas apliecina saistītās personas atbilstību no nolikuma izrietošajām kvalifikācijas prasībām;
7.1.11.3. ja saistītā persona nav reģistrēta Latvijas Republikā, saistītās personas reģistrācijas apliecības kopiju;
7.1.12. ja pretendents ir personu apvienība, personu apvienības dalībnieku vienošanos par personu apvienības izveidošanu;
7.1.13. ja pretendents ir ieviesis un īsteno vides pārvaldības sistēmu atbilstoši ISO 14001 vides pārvaldības sistēmas vai cita ekvivalenta standarta prasībām, pretendents piedāvājumam pievieno attiecīgā sertifikāta kopiju (pretendenta ieviesta un īstenota vides pārvaldības sistēma netiek izvirzīta kā iepirkuma procedūras kvalifikācijas prasība. Šī informācija tiks izmantota tikai piedāvājumu atbilstības izvērtēšanai Zaļā iepirkuma kritērijam). 

7.2. Pretendenta apgrozāmo aktīvu apmēram, kā tas norādīts jaunākajā Valsts ieņēmumu dienestā vai līdzvērtīgā nodokļu administrācijas iestādē citā valstī iesniegtajā finanšu pārskatā, ir jābūt lielākam par pretendenta īstermiņa saistību apmēru.
7.3. Pretendents, lai apliecinātu, ka tas atbilst nolikumā noteiktajām pretendentu kvalifikācijas prasībām, saskaņā ar Publisko iepirkumu likuma 49. pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu. To iesniedz arī par katru saistīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par katru pretendenta norādīto apakšuzņēmēju, bet, ja pretendents ir personu apvienība vai personālsabiedrība – par katru tās dalībnieku vai biedru. Eiropas vienotā iepirkuma procedūras dokumenta veidlapa pieejama tīmekļa vietnē http://espd.eis.gov.lv. Šajā nolikuma punktā noteiktajā gadījumā pretendentam kopā ar piedāvājumu nav jāiesniedz tie nolikuma 7.1.3. punktā norādītie dokumenti, kuri nepieciešami kvalifikācijas prasību un izslēgšanas nosacījumu atbilstības pārbaudei.
7.4. Ja pretendents, personālsabiedrības biedrs, ja pretendents ir personālsabiedrība, pretendenta norādītā saistītā persona vai apakšuzņēmējs nav reģistrēts Latvijas Republikā, iepirkuma komisija (turpmāk – Komisija) ir tiesīga pieprasīt pretendentam, kuram atbilstoši nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, 10 (desmit) darbdienu laikā iesniegt izziņas, ko izsniegusi pretendenta vai attiecīgās augstāk minētās personas reģistrācijas vai pastāvīgās dzīvesvietas valsts kompetenta institūcija vai citus dokumentus, kas apliecina, ka uz pretendentu, personālsabiedrības biedru, ja pretendents ir personālsabiedrība, pretendenta norādīto saistīto personu vai apakšuzņēmēju, kā arī attiecībā uz minēto personu valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, un kura pastāvīgi dzīvo ārvalstī, nav attiecināmi Publisko iepirkumu likuma 42. panta otrajā daļā minētie atbilstošie izslēgšanas iemesli.
7.5. Komisija ir tiesīga pieprasīt ārvalstī reģistrētam pretendentam, kuram atbilstoši nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, 10 (desmit) darbdienu laikā iesniegt attiecīgās ārvalsts kompetentās institūcijas izziņu, kurā norādītas Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas par pretendentu, tai skaitā ziņas par šāda pretendenta patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
7.6. Nolikuma 7.4. punktā minētajām izziņām jābūt izsniegtām ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu.
7.7. Ja pretendents, atbilstoši Komisijas pieprasījumam, neiesniedz nolikuma 7.4. vai 7.5. punktā minētās izziņas vai informāciju noteiktajā termiņā, Komisija pieņem lēmumu izslēgt pretendentu no dalības konkursā.
8. PRETENDENTU KVALIFIKĀCIJAS PĀRBAUDE, PIEDĀVĀJUMU VĒRTĒŠANA UN IZVĒLE
8.1. Pretendentu kvalifikācijas pārbaudi un piedāvājuma atbilstības pārbaudi un izvēli Komisija veic slēgtās sēdēs, vērtējot katra pretendenta kvalifikāciju un piedāvājumu atsevišķi, saskaņā ar Publisko iepirkumu likumu, iepirkuma procedūras dokumentiem, kā arī citiem normatīvajiem aktiem.
8.2. Komisija izslēdz pretendentu no turpmākās dalības iepirkuma procedūrā, kā arī noraida pretendentu un neizskata tā piedāvājumu šādos gadījumos: 
8.2.1. pretendents nav reģistrēts atbilstoši normatīvo aktu prasībām;
[bookmark: _Hlk150514559]8.2.2. uz pretendentu, tā saistīto personu vai personālsabiedrības biedru, ja pretendents ir personālsabiedrība, vai pretendenta norādīto apakšuzņēmēju ir attiecināms kāds no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem izslēgšanas iemesliem;
[bookmark: _Hlk150514793]8.2.3. uz pretendenta, tā saistītās personas vai personālsabiedrības biedra, ja pretendents ir personālsabiedrība, pretendenta norādītā apakšuzņēmēja valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, attiecināms kāds no Publisko iepirkumu likuma 42. panta otrās daļas 1. punktā minētajiem izslēgšanas iemesliem;
8.2.4. attiecībā uz pretendentu, kuram būtu piešķiramas iepirkuma līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi, kuri kavēs konkrētā līguma izpildi;
8.2.5. pretendents nav iesniedzis informāciju atbilstoši nolikuma 7.1.1. – 7.1.8. vai 7.2. punktā norādītajam vai iesniegtās informācijas saturs neatbilst minētajos punktos izvirzītajām prasībām, kā rezultātā Komisija nevar pārliecināties par pretendenta atbilstību šajos punktos izvirzītajām kvalifikācijas prasībām;
8.2.6. citā Publisko iepirkumu likumā noteiktā gadījumā.
8.3. Ja pretendents ir personu apvienība vai personālsabiedrība, tad:
8.3.1. pretendentu izslēgšanas noteikumi, kas izriet no nolikuma 8.2.1. – 8.2.4. punkta nedrīkst attiekties uz nevienu personu apvienības dalībnieku (personālsabiedrības biedru);
8.3.2. pretendentu kvalifikācijas prasībai, kura izriet no nolikuma 7.2. punkta, ir jāatbilst vismaz 1 (vienam) personu apvienības dalībniekam (personālsabiedrības biedram), kurš uzņemas pilnu atbildību par iepirkuma līguma saistību izpildi;
8.3.3. pretendentu kvalifikācijas prasībai, kura izriet no nolikuma 7.1.2. - 7.1.8. punkta, ir jāatbilst vismaz 1 (vienam) personu apvienības dalībniekam (personālsabiedrības biedram);
8.3.4. personu apvienībai, attiecībā uz kuru pieņemts lēmums slēgt iepirkuma līgumu, pēc savas izvēles jāizveidojas atbilstoši noteiktam juridiskam statusam (piemēram, jānodibina pilnsabiedrība), jānoslēdz sabiedrības līgums atbilstoši Civillikuma 2241.–2280. pantam, vienojoties par personu apvienības dalībnieku atbildības sadalījumu, vai jāuzņemas solidāra atbildība par iepirkuma līguma saistību izpildi, ar attiecīgiem noteikumiem papildinot nolikuma 3. pielikumā iekļauto līguma projektu.
8.4. Izslēgšanas nosacījumu pārbaudi Komisija veic atbilstoši Publisko iepirkumu likuma 42. panta nosacījumiem.
8.5. Komisija noraida (neizskata) pretendenta piedāvājumu un izslēdz pretendentu no turpmākās dalības konkursā, ja pretendents vai tā piedāvājums neatbilst nolikumā noteiktajām prasībām.
8.6. Komisija pieņem lēmumu slēgt iepirkuma līgumu ar pretendentu, kura kvalifikācija un piedāvājums atbilst nolikumā noteiktajām prasībām un kura piedāvājums ir saimnieciski visizdevīgākais. Par saimnieciski visizdevīgāko piedāvājumu tiek atzīts piedāvājums, kurš iegūst vislielāko kopējo punktu skaitu (maksimālais punktu skaits – 100).
8.7. Saimnieciski visizdevīgāko piedāvājumu Komisija nosaka saskaņā ar šādiem nosacījumiem un kritērijiem:
8.7.1. saimnieciski visizdevīgākā piedāvājuma noteikšanai tiek savstarpēji salīdzināti un ar punktu skaitu novērtēti tikai to pretendentu piedāvājumi, kuri atbilst nolikumā noteiktajām prasībām;
8.7.2. pretendenta piedāvājuma novērtējums punktos visos saimnieciski visizdevīgākā piedāvājuma noteikšanas aprēķinos tiks apaļots līdz 2 (divām) decimāldaļām aiz veselā skaitļa;
8.7.3. saimnieciski visizdevīgākā piedāvājuma noteikšanai izmanto šādus vērtēšanas kritērijus ar šādu maksimāli iegūstamo punktu skaitu katrā no vērtēšanas kritērijiem, kas tiek summēti:
	
Vērtēšanas kritērija nosaukums
	Vērtēšanas priekšmets
	Maksimālais punktu skaits

	1. Izmaksu kritērijs

	 
Finanšu piedāvājums  
	Piedāvātais dabasgāzes iegādes tirdzniecības uzcenojums X (EUR/MWh; sk. nolikuma 2. pielikumu) ir viszemākais

Finanšu piedāvājuma novērtējumu iegūst saskaņā ar šādu formulu:
F = Fmin / Fp x 98, 
	finanšu piedāvājums ar zemāko piedāvāto tirdzniecības uzcenojumu X (EUR/MWh) starp visiem pretendentiem
	x 98

	attiecīgā pretendenta finanšu piedāvājumā  piedāvātais tirdzniecības uzcenojums X (EUR/MWh)
	


kur:
F – 	finanšu piedāvājuma novērtējums (punktos);
Fmin –	 finanšu piedāvājums ar zemāko piedāvāto tirdzniecības uzcenojumu X (EUR/MWh) starp visiem pretendentiem;
Fp – 	attiecīgā pretendenta finanšu piedāvājumā  piedāvātais tirdzniecības uzcenojums X (EUR/MWh);
98 – 	finanšu piedāvājuma novērtējuma īpatsvars kopējā novērtējumā.
	98

	2. Zaļā iepirkuma kritērijs

	
Ieviesta un īstenota vides pārvaldības sistēma


	Ja pretendents ir ieviesis un īsteno vides pārvaldības sistēmu atbilstoši ISO 14001 vides pārvaldības sistēmas vai cita ekvivalenta standarta prasībām, pretendentam tiek piešķirti papildu 2 punkti.

Ja pretendents nav ieviesis un neīsteno vides pārvaldības sistēmu atbilstoši ISO 14001 vides pārvaldības sistēmas vai cita ekvivalenta standarta prasībām, papildu punkti pretendentam netiek piešķirti.

Šī piedāvājuma kritērija novērtēšanā pasūtītājs izmanto pretendenta piedāvājumā sniegto informāciju (nolikuma 2. pielikuma 11. punkts).

	100


8.8. Ja Komisija konstatē, ka atbilstoši nolikuma 8.7. punktā noteiktajiem piedāvājumu izvērtēšanas kritērijiem divu vai vairāku piedāvājumu novērtējums ir vienāds, tad līguma slēgšanas tiesības piešķir pretendentam, kura piedāvātais dabasgāzes iegādes tirdzniecības uzcenojums X (EUR/MWh; sk. nolikuma 2. pielikumu) ir viszemākais.
8.9. Ja par iepirkuma uzvarētāju atzītais pretendents neparaksta līgumu 10 (desmit) darbdienu laikā pēc pasūtītāja sagatavotā līguma projekta iesniegšanas pretendentam vai neizpilda nolikuma 9.7. vai 10.3. punkta prasības, Komisijai ir tiesības uzskatīt, ka pretendents atsakās slēgt līgumu, un lemt par līguma slēgšanu ar nākamo pretendentu, kura kvalifikācija un piedāvājums atbilst visām nolikuma prasībām un piedāvājums ir nākamais saimnieciski visizdevīgākais, vai pārtraukt iepirkumu, neizvēloties nevienu piedāvājumu.
9. KOMISIJAS TIESĪBAS UN PIENĀKUMI
9.1. Pieņemt lēmumu slēgt iepirkuma līgumu, izbeigt vai pārtraukt iepirkuma procedūru.
9.2. Izdarīt grozījumus iepirkuma procedūras dokumentos. 
9.3. Nepieciešamības gadījumā pieaicināt ekspertus.
9.4. Pieprasīt, lai pretendents precizē informāciju par savu piedāvājumu, ja tas nepieciešams pretendenta kvalifikācijas pārbaudei, kā arī piedāvājumu vērtēšanai un salīdzināšanai.
9.5. Paziņot visiem pretendentiem par iepirkuma līguma slēgšanas tiesību piešķiršanu vai konkursa izbeigšanu vai pārtraukšanu 3 (triju) darbdienu laikā pēc lēmuma pieņemšanas.
9.6. Pēc ieinteresētā piegādātāja pieprasījuma sniegt papildu informāciju par nolikumu.
9.7. Komisija ir tiesīga prasīt, lai pretendents – personu apvienība, attiecībā uz kuru pieņemts lēmums slēgt līgumu, – pēc savas izvēles izveidojas atbilstoši noteiktam juridiskam statusam (piemēram, pilnsabiedrībai) vai noslēdz sabiedrības līgumu atbilstoši Civillikuma 2241.–2280. pantam, vienojoties par apvienības dalībnieku atbildības sadalījumu, vai attiecīgās personu apvienības dalībnieki uzņemas solidāru atbildību par iepirkuma līguma saistību izpildi, ar attiecīgiem noteikumiem papildinot nolikuma 3. pielikumā iekļauto līguma projektu, ja Komisijas ieskatā tas būs nepieciešams iepirkuma līguma noteikumu sekmīgai izpildei.
10. PRETENDENTA TIESĪBAS UN PIENĀKUMI
10.1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījums vai atsaukums ir iesniedzams tikai elektroniski, izmantojot e-konkursu sistēmu.
10.2. Ieinteresētais piegādātājs ir tiesīgs pieprasīt papildu informāciju, ja pieprasījums Komisijai iesniegts laikus, ņemot vērā, ka Komisija nav tiesīga sniegt papildu informāciju vēlāk nekā 6 (sešas) kalendārās dienas pirms piedāvājumu iesniegšanas termiņa beigām (e-pasts: konkursi@bank.lv; adrese: Latvijas Bankas iepirkuma komisijai, K. Valdemāra ielā 2A, Rīgā, LV-1050), pieprasījumā norādot iepirkuma numuru un konkursa nosaukumu. Pēc reģistrēšanās EIS piegādātāja statusā ieinteresētais piegādātājs var pieprasīt papildu informāciju par nolikumu arī izmantojot e-konkursu sistēmas piedāvātās iespējas.
10.3. Ja ar pretendentu, kurš konkrētā līguma izpildei balstās uz saistītās personas iespējām, lai pierādītu atbilstību no nolikuma 7.2. punkta izrietošajai pretendentu kvalifikācijas prasībai, tiks nolemts slēgt iepirkuma līgumu, tad saistītajai personai būs kopā ar pretendentu jāuzņemas solidāra atbildība par iepirkuma līguma saistību izpildi.


11. CITA VISPĀRĪGA INFORMĀCIJA
11.1. Atbilstoši Publisko iepirkumu likuma 60. panta desmitajai daļai šīs iepirkuma procedūras rezultātā noslēgtā līguma, t.sk. tā grozījumu (ja tādi būs) un to pamatojuma tekstu publicē Valsts reģionālās attīstības aģentūras uzturētajā tīmekļvietnē www.eis.gov.lv. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.
11.2. Pretendenta iesniegts konkursa piedāvājums ir pierādījums, ka pretendents:
11.2.1. ir iepazinies ar nolikumu;
11.2.2. ir sapratis un pieņēmis konkursa noteikumus, un tie nenostāda pretendentu neizdevīgā stāvoklī attiecībā pret pārējiem pretendentiem.
11.3. Par piedāvājuma izstrādāšanu un iesniegšanu atlīdzība nav paredzēta.
[bookmark: _Ref262043555][bookmark: _Hlk159493100]11.4. Kontaktpersonas Latvijas Bankā – Ēku infrastruktūras pārvaldes Tehniskās daļas galvenais ēku sistēmu inženieris Uģis Augšpulis (tālr. 67022444, e-pasta adrese: Ugis.Augspulis@bank.lv) vai Ēku infrastruktūras pārvaldes Tehniskās daļas ēku sistēmu inženieris Krists Kviesis (tālr. 67022542, e-pasta adrese: Krists.Kviesis@bank.lv).
11.5. Strīdus un domstarpības starp pasūtītāju un pretendentu risina sarunu ceļā. Ja sarunu rezultātā puses nevienojas, strīdus izskata Latvijas Republikas normatīvajos aktos noteiktajā kārtībā. Tiesas vieta – Rīga, Latvija.
11.6. Pamatojoties uz Eiropas Parlamenta un Padomes 2016. gada 27. aprīļa Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkuma piedāvājumā iesniegtajos dokumentos norādītie fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem. Personas datu apstrādes pārzinis ir Latvijas Banka, datu aizsardzības speciālista kontaktinformācija: datuaizsardziba@bank.lv, vairāk informācijas https://www.bank.lv/par-mums/noderigi/personas-datu-apstrade.
11.7. Par jebkuru piedāvājuma informāciju, kas ir komercnoslēpums, vai citu iemeslu dēļ uzskatāma par ierobežotas pieejamības informāciju, jābūt īpašai norādei.
11.8. Nolikums ir uzrakstīts uz 19 (deviņpadsmit) lapām, t.sk. tā 1. pielikums uz 2 (divām) lapām, 2. pielikums uz 3 (trīs) lapām un 3. pielikums uz 6 (sešām) lapām.

*   *   *

1. pielikums
konkursa LB/2026/34 nolikumam
TEHNISKĀ SPECIFIKĀCIJA
(Sagatavota 2026. gada 7. jūlijā)

I. INFORMĀCIJA PAR LIETOTĀJU
1.1. Atļautā maksimālā slodze Latvijas Bankas gazificētajā objektā Bezdelīgu ielā 3, Rīga ir 148 nm3/h.
II. ORIENTĒJOŠAIS DABASGĀZES PATĒRIŅŠ[footnoteRef:2] [2:  Faktiskais patēriņš norādīts tikai informatīvā nolūkā. Latvijas Banka negarantē, ka līguma izpildes laikā dabasgāzes patēriņš būs tāds pats kā pēdējo trīs gadu laikā.] 

2.1. Dabasgāzes faktiskais patēriņš Latvijas Bankas gazificētajā objektā Bezdelīgu ielā 3, Rīgā pēdējos trīs gados un 2026. gadā līdz jūnija mēnesim:
1. tabula 
	Gadi

Mēneši
	2023. gads
	2024. gads
	2025. gads

	2026. gads

	
	nm³
	MWh
	nm³
	MWh
	nm³
	MWh
	nm³
	MWh

	Janvāris
	15 123
	164.25
	19 975
	213.43
	14 781
	158.84
	22 525
	241.13

	Februāris
	13 786
	146.08
	13 320
	142.78
	16 964
	182.33
	13 148
	142.72

	Marts
	12 413
	136.81
	8 882
	95.54
	12 638
	135.77
	11 004
	119.14

	Aprīlis
	7 233
	78.35
	7 808
	84.96
	9 391
	100.32
	9 335
	101.15

	Maijs
	3 998
	42.87
	3 827
	41.49
	6 938
	74.09
	5 034
	54.66

	Jūnijs
	2 253
	24.22
	2 995
	32.41
	4 952
	51.92
	3 911
	41.18

	Jūlijs
	1 842
	20.04
	3 530
	37.82
	4 213
	44.92
	
	

	Augusts
	2 790
	30.10
	3 572
	38.55
	2 860
	30.30
	
	

	Septembris
	0
	0.00
	3 617
	39.24
	3 751
	39.79
	
	

	Oktobris
	7 413
	78.34
	7 108
	76.29
	7 885
	84.31
	
	

	Novembris
	12 351
	131.28
	11 830
	126.63
	3 047
	33.12
	
	

	Decembris
	10 458
	111.59
	14 007
	151.01
	13 945
	149.27
	
	

	KOPĀ
	89 660
	963.92
	100 471
	1 080.15
	101 365
	1,084.97
	64 957
	699.98


2.2.  Dabasgāzes vidējā patēriņa prognoze turpmākajam līguma darbības periodam Latvijas Bankas gazificētajā objektā Bezdelīgu ielā 3, Rīgā:
2. tabula
	Gadi
Mēneši
	2026. gads
	2027. gads

	
	nm³
	MWh
	nm³
	MWh

	Janvāris
	
	
	19 094
	204

	Februāris
	
	
	14 477
	156

	Marts
	
	
	10 841
	117

	Aprīlis
	
	
	8 845
	95

	Maijs
	
	
	5 266
	57

	Jūnijs
	
	
	3 953
	42

	Jūlijs
	
	
	3 872
	41

	Augusts
	
	
	3 216
	34

	Septembris
	
	
	3 684
	40

	[bookmark: _Hlk164934952]Oktobris
	7 497
	80
	
	

	Novembris
	7 439
	79
	
	

	Decembris
	13 976
	150
	
	

	KOPĀ
	28 911
	309
	73 248
	787



2.3. Prognozētais aptuvenais dabasgāzes piegādes apjoms visā līguma darbības periodā ir  1200 MWh vai 110 000 nm³, ievērojot nosacījumu, ka kopējā maksa par līguma ietvaros piegādāto dabasgāzi un ar tās piegādi saistītajiem pakalpojumiem nedrīkst pārsniegt 139 999,00 EUR (viens simts trīsdesmit deviņi tūkstoši deviņi simti deviņdesmit deviņi euro, 00 centi) bez pievienotās vērtības nodokļa. Reālais dabasgāzes piegādes apjoms būs atkarīgs no klimatiskajiem apstākļiem līguma darbības laikā Rīgas reģionā, piegādātās dabasgāzes siltumspējas rādītājiem, faktiskās dabasgāzes cenas u.c. faktoriem, kas var ietekmēt dabasgāzes piegādes apjomu.

III. MAKSAS PAR PIEGĀDĀTO DABASGĀZI APRĒĶINS 

[bookmark: _Hlk133926733]3.1. Dabasgāzes cena katram nākošajam mēnesim līguma darbības laikā tiek noteikta atbilstoši iepriekšējā mēneša pēdējai publicētajai dabasgāzes cenai tirdzniecības vietnē Netherland’s Title Transfer Facilityfm. Piemērs, kurā parādīts, kā iegūst Netherland’s Title Transfer Facilityfm cenu 2026. gada jūlijam.
[image: ]Interneta vietnē: ice.com/report/282 iepriekšējā mēnesī pēdējā publicētā cena tiek izmantota dabasgāzes pārdošanas cenas aprēķināšanai nākošajam mēnesim konkursa nolikuma 3. pielikuma 4.1. punktā paredzētā kārtībā

Netherland’s Title Transfer Facilityfm
cena ir publiski pieejama interneta vietnē: ice.com/report/282

[bookmark: _Hlk501374024]2. pielikums
konkursa LB/2026/34 nolikumam

PRETENDENTA PIEDĀVĀJUMS

Ar šo pretendents iesniedz savu piedāvājumu dalībai Latvijas Bankas rīkotajā atklātajā konkursā "Par dabasgāzes iegādi" (iepirkuma identifikācijas Nr. LB/2026/34; turpmāk – Konkurss).
1. tabula
	Informācija par pretendentu

	Pretendenta statuss 
(atzīmē atbilstošo)
	|_| juridiska persona
|_| juridisku personu apvienība (nereģistrēta)
|_| reģistrēta personālsabiedrība
|_| cits statuss – _______________ (norāda pretendentam atbilstošu statusu)

	[bookmark: _Hlk127881366]Pretendenta komersanta statuss* (atzīmē atbilstošo)
	|_| mikrouzņēmums
|_| mazais uzņēmums
|_| vidējais uzņēmums

	Informācija par pretendentu** (norāda nosaukumu, reģistrācijas numuru, juridisko adresi)
	


	Informācija par to, vai ārvalstī reģistrētam pretendentam ir piešķirts Latvijas Republikas Valsts ieņēmumu dienesta nodokļu maksātāja reģistrācijas numurs
	NAV  |_|
IR       |_| _________________________                             
(norāda nodokļu maksātāja reģistrācijas Nr.)



	Kontaktinformācija, kas iepirkuma ietvaros izmantojama saziņai ar pretendentu
(norāda pasta adresi un e-pasta adresi, kā arī pretendenta kontaktpersonas vārdu, uzvārdu, amatu un tālruņa numuru)
	

	Informācija par citu/-ām personu/-ām (turpmāk – saistītā persona), uz kuras/-u iespējām konkrētā līguma izpildei balstās pretendents, lai apliecinātu, ka tā kvalifikācija atbilst prasībām, kas noteiktas iepirkuma nolikumā 
(norāda nosaukumu, reģistrācijas numuru, juridisko adresi un saistītās personas lomu*** iepirkuma līguma izpildē)
	
_____________________
(nosaukums)
_____________________
(vien. reģistrācijas Nr.)
__________________
(juridiskā adrese)
_______________ (saistītās personas loma iepirkuma līguma izpildē)

	Informācija par katru apakšuzņēmēju, kura sniedzamo pakalpojumu vērtība ir vismaz 10 000 euro un katram šādam apakšuzņēmējam izpildei nododamo iepirkuma līguma daļu, (norāda nosaukumu, reģistrācijas numuru, juridisko adresi un statusu*, atzīmējot atbilstošo) 
	
_______________________ (nosaukums)
_____________________
(vien. reģistrācijas Nr.)
__________________
(juridiskā adrese)
_______________ (apakšuzņēmējam nododamās līguma daļas vērtība)

|_| mikrouzņēmums
|_| mazais uzņēmums
|_| vidējais uzņēmums

	Informācija par pretendenta patieso labuma guvēju (norāda, ja šāda informācija nav pieejama publisku ierakstu datu bāzēs) vai norāde par to, ka patieso labuma guvēju noskaidrot nav iespējams
	________________________
(vārds uzvārds)
________________________
(personas kods)

Nav noskaidrojams |_| (norāda, ja patieso labuma guvēju noskaidrot nav iespējams)


Piezīmes:
[bookmark: _Hlk127881518]*Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro;
Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro;
Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro.
** Ja pretendents ir personu apvienība (nereģistrēta), attiecīgo informāciju sniedz par katru personu apvienības dalībnieku. Savukārt, ja pretendents ir personālsabiedrība, attiecīgo informāciju sniedz par katru personālsabiedrības biedru.
*** Sniedz informāciju par līguma izpildes pasākumiem, kurus pretendents nodos saistītajai personai, un resursiem, kurus saistītā persona apņemas nodot pretendenta rīcībā, kā arī veidu, kādā šie resursi tiks pretendentam nodoti.

Piedāvājam veikt dabasgāzes piegādi saskaņā ar Konkursa nolikumu par cenu, kas līguma darbības laikā tiek noteikta atsevišķi katram nākošajam mēnesim, par pamatu ņemot ICE Report Center publicēto nākamā mēneša dabasgāzes tirdzniecības līgumu cenu indekss (cenu indekss ar trim zīmēm aiz komata) EUR/MWh Netherland’s Title Transfer Facility piegādes zonā (sk. arī Konkursa nolikuma tehniskās specifikācijas (nolikuma 1. pielikums) 3.1. punktu), dabasgāzes saņemšanas brīdī spēkā esošos pārvades sistēmas pakalpojuma – izejas punkta Latvijas lietotāju apgādei izmantošana – un sadales sistēmas pakalpojumu tarifus, kā arī akcīzes un pievienotās vērtības nodokļu likmes, piemērojot tirdzniecības uzcenojumu: 
X = _____ (summa cipariem ar piecām zīmēm aiz komata) (________________ (summa vārdiem))  EUR/MWh, 
kur tirdzniecības uzcenojums ietver visas ar dabasgāzes piegādi saistītās pretendenta papildu izmaksas, tai skaitā pretendenta peļņu, administratīvās un tirdzniecības izmaksas, balansēšanas pakalpojuma izmaksas, dabasgāzes uzglabāšanas izmaksas, pārvades sistēmas pakalpojuma – pārvades jaudas izmaksas, rēķinu sagatavošanas un maksājumu apstrādes izmaksas, bet neietver maksu par pārvades sistēmas pakalpojumu – izejas punkta Latvijas lietotāju apgādei izmantošana – un maksu par sadales sistēmas pakalpojumiem, kā arī akcīzes un pievienotās vērtības nodokli. Tirdzniecības uzcenojums paliek nemainīgs visu līguma darbības laiku.

Apliecinām, ka:
1. pretendenta piedāvājumā iekļautās ziņas ir precīzas un patiesas;
2. pretendenta piedāvājums ir atbilstošs visām Konkursa nolikumā noteiktajām prasībām un pretendents apņemas līguma slēgšanas tiesību piešķiršanas gadījumā izpildīt visas Konkursa nolikuma 1. pielikumā noteiktās tehniskās specifikācijas prasības un nolikuma 3. pielikumā iekļautos līguma projekta nosacījumus;
3. pretendentam uz iepirkuma līguma slēgšanas brīdi būs spēkā esoši nepieciešamie līgumi ar sistēmas operatoriem par sistēmas (dabasgāzes uzglabāšanas, pārvades un sadales) pakalpojumu lietošanu un līgums ar dabasgāzes pārvades sistēmas operatoru par balansēšanu;
4. pretendents neatbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem pretendenta izslēgšanas iemesliem, kā arī šie iemesli nav konstatējami attiecībā uz Publisko iepirkumu likuma 42. panta trešās daļas 1., 2. un 3. punktā minētajām personām;
5. uz personu, kura ir pretendenta, personālsabiedrības biedra, ja pretendents ir personālsabiedrība, pretendenta norādītās saistītās personas vai apakšuzņēmēja, valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, neattiecas Publisko iepirkumu likuma 42. panta otrās daļas 1. punktā minētie izslēgšanas iemesli;
6. uz pretendentu, personu, kura ir pretendenta valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, neattiecas Starptautisko un Latvijas Republikas nacionālo sankciju likuma 11.1 panta pirmajā daļā minētie apstākļi;
7. piedāvātajā tirdzniecības uzcenojumā ir iekļautas visas ar dabasgāzes piegādi saistītās pretendenta papildu izmaksas, tai skaitā pretendenta peļņu, administratīvās un tirdzniecības izmaksas, balansēšanas pakalpojuma izmaksas, dabasgāzes uzglabāšanas izmaksas, pārvades sistēmas pakalpojuma – pārvades jaudas izmaksas, rēķinu sagatavošanas un maksājumu apstrādes izmaksas, bet neietver maksu par pārvades sistēmas pakalpojumu – izejas punkta Latvijas lietotāju apgādei izmantošana – un maksu par sadales sistēmas pakalpojumiem, kā arī akcīzes un pievienotās vērtības nodokli;
8. pretendenta piedāvājums ir atbilstošs visām konkursa nolikumā noteiktajām prasībām un iepirkuma līguma saistību izpildē pretendents apņemas izpildīt visas tehniskajā specifikācijā noteiktās prasības;
9. pretendents piedāvājumu ir sagatavojis neatkarīgi no konkurentiem un bez konsultācijām, līgumiem vai vienošanās, vai cita veida saziņas ar konkurentiem;
10. pretendenta rīcībā ir un iepirkuma līguma darbības laikā būs pietiekami resursi, lai nodrošinātu vismaz 110 000 (viens simts desmit tūkstoši) nm3 jeb aptuveni 1200 (viens tūkstotis divi simts) MWh dabasgāzes pārdošanu pasūtītājam viena gada laikā;
11. pretendents ir ieviesis un īsteno vides pārvaldības sistēmu atbilstoši ISO 14001 vides pārvaldības sistēmas vai ekvivalenta standarta prasībām (atzīmē atbilstošo) –  |_| Nē /  |_| Jā
(ja pretendents atzīmē "Jā", pretendents piedāvājumam pievieno attiecīgā sertifikāta kopiju);

12. iepirkuma līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
	Apliecinām, ka (atzīmēt atbilstošo):

	
	mūsu piedāvājums nesatur komercnoslēpumu, un mēs piekrītam tajā iekļautās informācijas publicēšanai vai izpaušanai trešajām personām;

	
	mūsu piedāvājums satur šādu komercnoslēpumu:

	(norāda, kura tieši piedāvājumā iekļautā informācija ir komercnoslēpums)
…………………………….…………………………….…………………………









3. pielikums
konkursa LB/2026/34 nolikumam

Rīgā; DATUMS SKATĀMS DOKUMENTA PARAKSTA LAIKA ZĪMOGĀ 	PROJEKTS
LĪGUMS
Nr. LB-07/2026/

Par dabasgāzes iegādi
(iepirkums LB/2026/34)
Latvijas Banka (turpmāk – LIETOTĀJS) tās ________________ (pārstāvja amats, vārds, uzvārds) personā, kas rīkojas saskaņā ar ________________ (pārstāvības tiesību pamats), no vienas puses, un ________________ (nosaukums) (turpmāk – TIRGOTĀJS) tās ________________ (pārstāvja amats, vārds, uzvārds) personā, kas rīkojas saskaņā ar ________________ (pārstāvības tiesību pamats), no otras puses (abi kopā turpmāk – PUSES; katrs atsevišķi turpmāk arī – PUSE), noslēdz šādu līgumu (turpmāk – līgums).
1. LĪGUMA PRIEKŠMETS
1.1. TIRGOTĀJS pārdod un LIETOTĀJS pērk dabasgāzi patēriņam LIETOTĀJA īpašumā esošajā gazificētajā objektā Bezdelīgu ielā 3, Rīgā (turpmāk – gazificētais objekts) saskaņā ar konkursa LB/2026/34 nolikumā noteiktajām prasībām.
1.2. LIETOTĀJA gazificētajā objektā visa šā līguma ietvaros iegādātā dabasgāze tiek izmantota tikai vienam mērķim – kā kurināmais.
2. LĪGUMA TERMIŅŠ 
2.1. TIRGOTĀJS pārdod dabasgāzi LIETOTĀJAM no 2026. gada 1. oktobra līdz 
2027. gada 30. septembrim vai līdz brīdim kad kopējā maksa par līguma ietvaros piegādāto dabasgāzi un ar tās piegādi saistītajiem pakalpojumiem sasniedz 139 999,00 EUR (viens simts trīsdesmit deviņi tūkstoši deviņi simti deviņdesmit deviņi euro, 00 centi) bez pievienotās vērtības nodokļa, atkarībā no tā, kurš no nosacījumiem iestājas pirmais.
2.2. Līgums stājas spēkā tā abpusējas parakstīšanas brīdī un ir spēkā līdz pilnīgai līguma saistību izpildei.
3. LĪGUMA IZPILDES KĀRTĪBA
3.1. Dabasgāzes īpašuma tiesību nodošana notiek uz LIETOTĀJA gazificētā objekta dabasgāzes apgādes sistēmas piederības robežas.
3.2. LIETOTĀJS ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai. Konkursa LB/2026/34 nolikuma 1. pielikuma 2.2. punktā norādītajai dabasgāzes vidējā patēriņa prognozei līguma darbības laikā dalījumā pa mēnešiem ir tikai informatīva nozīme.
4. DABASGĀZES CENA UN NORĒĶINU KĀRTĪBA
[bookmark: _Ref230085770]4.1. Dabasgāzes cena nākamajam mēnesim līguma darbības laikā tiek aprēķināta saskaņā ar šādu formulu:
C = Netherland’s Title Transfer Facilityfm + X (EUR/MWh),
kur:
C – dabasgāzes cena EUR/MWh bez akcīzes un pievienotās vērtības nodokļa;
Netherland’s Title Transfer Facilityfm – ICE Report Center[footnoteRef:3] publicētais nākamā mēneša dabasgāzes tirdzniecības līgumu cenu indekss (cenu indekss ar trim zīmēm aiz komata) EUR/MWh Netherland’s Title Transfer Facility piegādes zonā; [3:  www.theice.com/marketdata/reports/282] 

X – tirdzniecības uzcenojums ____ (summa cipariem ar piecām zīmēm aiz komata) (____________ (summa vārdiem)) EUR/MWh saskaņā ar TIRGOTĀJA piedāvājumu konkursā LB/2026/34 "Par dabasgāzes iegādi", kas ietver visas ar dabasgāzes piegādi saistītās TIRGOTĀJA papildu izmaksas, tai skaitā TIRGOTĀJA peļņu, administratīvās un tirdzniecības izmaksas, balansēšanas pakalpojuma izmaksas, dabasgāzes uzglabāšanas izmaksas, pārvades sistēmas pakalpojuma – pārvades jaudas izmaksas, rēķinu sagatavošanas un maksājumu apstrādes izmaksas. Tirdzniecības uzcenojums paliek nemainīgs visu līguma darbības laiku.
4.2. Norēķini par dabasgāzi notiek reizi mēnesī par LIETOTĀJA faktiski patērēto dabasgāzes apjomu atbilstoši komercuzskaites mēraparātu rādījumiem. LIETOTĀJA patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus LIETOTĀJS paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā. LIETOTĀJA norēķiniem ar TIRGOTĀJU par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kilovatstundās (kWh), izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
4.3. Maksu par TIRGOTĀJA pārdoto un LIETOTĀJA patērēto dabasgāzi nosaka, ņemot vērā sadales sistēmas operatora sniegtos aprēķinus par dabasgāzes patēriņu gazificētajā objektā un spēkā esošās akcīzes un pievienotās vērtības nodokļa likmes. TIRGOTĀJS rēķinā papildus iekļauj maksu par pārvades sistēmas pakalpojumu – izejas punkta Latvijas lietotāju apgādei izmantošanu – un maksu par sadales sistēmas pakalpojumiem, ņemot vērā dabasgāzes saņemšanas brīdī spēkā esošos sistēmas pakalpojumu tarifus.
4.4. Puses vienojas, ka līdz kārtējā mēneša 10. datumam TIRGOTĀJS iesniedz LIETOTĀJAM strukturētu elektronisko rēķinu (turpmāk – rēķins), nosūtot to uz LIETOTĀJA oficiālo elektronisko adresi (https://latvija.lv/lv/Eaddress/write?address=_default@90000158236) vai izmantojot PEPPOL tīklu (https://peppol.org; identifikators e-rēķinu iesniegšanai: 9939:LV90000158236).
4.5. Ja iesniegtais rēķins atbilst līguma noteikumiem, tas uzskatāms par saņemtu nākamajā darbdienā pēc tā nosūtīšanas. LIETOTĀJS samaksā rēķinu 10 (desmit) darbdienu laikā pēc tā saņemšanas. LIETOTĀJAM nav pienākums apmaksāt līguma noteikumiem neatbilstoši iesniegtu rēķinu.
5. PUŠU SAISTĪBAS UN ATBILDĪBA
5.1. PUSES apņemas ievērot Latvijas Republikā spēkā esošo dabasgāzes tirdzniecībai un lietošanai piemērojamo normatīvo aktu prasības.
5.2. LIETOTĀJAM ir tiesības:
5.2.1. saņemt balansēšanas pakalpojumu normatīvajos aktos noteiktajā kārtībā;
5.2.2. saņemt sistēmas pakalpojumus normatīvajos aktos noteiktajā kārtībā;
5.2.3. saņemt no TIRGOTĀJA normatīvajos aktos noteikto informāciju, kas saistīta ar dabasgāzes pārdošanu LIETOTĀJAM;
5.2.4. iesniegt TIRGOTĀJAM rakstveida pretenziju par izrakstīto rēķinu 10 (desmit) kalendāro dienu laikā no rēķina izrakstīšanas dienas. 
5.3. LIETOTĀJS apņemas:
5.3.1. nekavējoties informēt TIRGOTĀJU, ja līdz kārtējā mēneša 10. datumam nav saņemts rēķins par iepriekšējā mēnesī patērēto dabasgāzi;
5.3.2. pilnā apjomā līgumā norādītajā termiņā samaksāt TIRGOTĀJA izrakstītos rēķinus;
5.3.3. rakstveidā informēt TIRGOTĀJU par reorganizāciju, juridiskās adreses, kontaktinformācijas un citu līguma izpildei būtisku rekvizītu vai informācijas par gazificētajiem objektiem izmaiņām ne vēlāk kā 5 (piecu) kalendāro dienu laikā pirms attiecīgajām izmaiņām;
5.3.4. gadījumā, ja gazificētā objekta īpašuma, lietošanas vai valdījuma tiesības tiek nodotas citai personai, 3 (trīs) darbdienu laikā no gazificētā objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu.
5.4. TIRGOTĀJAM ir tiesības:
5.4.1. summas, kas saņemtas no LIETOTĀJA neatkarīgi no LIETOTĀJA norādītā maksājuma mērķa vispirms novirzīt neizpildīto maksājuma saistību par saņemto dabasgāzi dzēšanai;
5.4.2. normatīvajos aktos noteiktajos gadījumos un kārtībā lūgt sadales sistēmas operatoram pārtraukt dabasgāzes piegādi LIETOTĀJA gazificētajos objektos;
5.4.3. pieprasīt LIETOTĀJAM iesniegt dokumentus, kas apliecina gazificētā objekta īpašuma, lietošanas vai valdījuma tiesības.
5.5. TIRGOTĀJS apņemas:
5.5.1. noslēgt līgumus par LĪGUMA izpildei nepieciešamo sistēmas pakalpojumu nodrošināšanu LIETOTĀJAM un nodrošināt līguma izpildei nepieciešamo balansēšanas pakalpojumu;
5.5.2. norēķināties ar sistēmas operatoriem par līguma izpildes nodrošināšanai LIETOTĀJAM sniegtajiem sistēmas pakalpojumiem;
5.5.3. 10 (desmit) darbdienu laikā pēc LIETOTĀJA rakstveida pretenzijas par izrakstīto rēķinu saņemšanas pārbaudīt rēķinu un pārbaudes rezultātus paziņot LIETOTĀJAM;
5.5.4. nodrošināt, ka līguma izpildē netiek ietvertas Krievijas Federācijas vai Baltkrievijas Republikas izcelsmes preces vai pakalpojumi. 
5.6. PUSE ir atbildīga par tiešajiem zaudējumiem, kas tās vainas dēļ līguma neizpildes vai nepienācīgas izpildes rezultātā radušies otrai PUSEI. Ja PUSĒM rodas domstarpības par zaudējumu rašanās cēloni vai apjomu, PUSES vienojas par neatkarīga eksperta pieaicināšanu, kura pakalpojumus sedz vainīgā PUSE.
5.7. Par līguma 4.5. punktā noteiktā maksājuma termiņa pārsniegšanu LIETOTĀJS maksā TIRGOTĀJAM līgumsodu 0,15% (piecpadsmit simtdaļas procenta) apmērā no laikā nesamaksātās summas par katru nokavēto kalendāro dienu, bet kopā ne vairāk kā 10% (desmit procentu) no kavētā maksājuma summas.
[bookmark: _Ref231365584]5.8. PUSE nedrīkst izpaust informāciju par otru PUSI un līgumu, kas nav publiski pieejama, bez otras PUSES rakstiskas atļaujas, izņemot normatīvajos aktos noteiktos gadījumus.
5.9. Līguma 5.8. punktā minētais konfidencialitātes pienākums ir spēkā neierobežotu laiku un paliek spēkā arī tad, ja PUSE vienpusēji atkāpjas no līguma vai līgums izbeidzas citādi.
5.10. Ja LIETOTĀJS sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
5.11. TIRGOTĀJS nav atbildīgs, ja LIETOTĀJAM nav iespējams pārdot dabasgāzi sakarā ar to, ka sistēmas operators nesniedz LIETOTĀJAM sistēmas pakalpojumus no TIRGOTĀJA neatkarīgu iemeslu dēļ.


6. NEPĀRVARAMA VARA
6.1. PUSE nav atbildīga par līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kuri atbilst visām šajā punktā minētajām pazīmēm (turpmāk - NEPĀRVARAMAS VARAS APSTĀKĻI):
6.1.1. kurus PUSE nevar paredzēt LĪGUMA slēgšanas brīdī;
6.1.2. kurus PUSE nevar pārvarēt vai novērst;
6.1.3. kuri nav radušies PUSES, tās padotībā esošas personas vai tās sadarbības partnera darbības vai bezdarbības dēļ;
6.1.4. kuri saistību izpildi ne tikai apgrūtina, bet padara neiespējamu. 
[bookmark: _Hlk139529004]6.2. PUSEI ir pienākums veikt visas iespējamās darbības, lai pārvarētu vai novērstu NEPĀRVARAMAS VARAS APSTĀKĻU ietekmi uz līgumā noteikto saistību izpildi
6.3. PUSE, kura nevar izpildīt līgumā noteiktās saistības nepārvaramas varas apstākļu dēļ, nekavējoties paziņo par to otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
6.4. Nepārvaramas varas apstākļu gadījumā līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
6.5. Nepārvaramas varas apstākļu iestāšanās faktu PUSE, kura nevar izpildīt līgumā noteiktās saistības, pierāda ar kompetentas valsts vai pašvaldības institūcijas izdotu dokumentu.
7. LIETOTĀJA SAISTĪBAS AR SISTĒMAS OPERATORU
7.1. Parakstot līgumu, LIETOTĀJS deleģē TIRGOTĀJU LIETOTĀJA vārdā norēķināties ar sistēmas operatoru par sistēmas pakalpojumiem un palīgpakalpojumiem.
7.2. PUSES vienojas, ka maksa par līguma 7.1. punktā noteiktajiem pakalpojumiem tiek iekļauta LIETOTĀJAM iesniegtajā dabasgāzes rēķinā un samaksu par šiem pakalpojumiem LIETOTĀJS veic TIRGOTĀJAM vienlaicīgi ar apmaksu par saņemto dabasgāzi, pamatojoties uz TIRGOTĀJA šajā līgumā noteiktajā kārtībā izrakstītajiem rēķiniem.
8. LĪGUMA IZBEIGŠANA
8.1. LIETOTĀJS ir tiesīgs, nenorādot iemeslu, nemaksājot līgumsodu un neatlīdzinot zaudējumus, vienpusēji atkāpties no līguma, par to vismaz 5 (piecas) darbdienas iepriekš rakstiski paziņojot TIRGOTĀJAM. Līgums tiek izbeigts kalendārā mēneša pēdējā dienā vai dienā, kad sistēmas operators izbeidzis sistēmas pakalpojumu sniegšanu LIETOTĀJAM, atkarībā no tā, kurš no minētajiem termiņiem iestājas agrāk.
8.2. LIETOTĀJS ir tiesīgs vienpusēji atkāpties no līguma, nemaksājot līgumsodu, neatlīdzinot zaudējumus un rakstiski par to paziņojot TIRGOTĀJAM 5 (piecas) darbdienas iepriekš, šādos gadījumos:
8.2.1. ja tiesā ierosināts TIRGOTĀJA tiesiskās aizsardzības vai maksātnespējas process, apturēta TIRGOTĀJA saimnieciskā darbība vai TIRGOTĀJS tiek likvidēts;
8.2.2. ja līgumu nav iespējams izpildīt tādēļ, ka līguma izpildes laikā attiecībā uz TIRGOTĀJU vai citu Starptautisko un Latvijas Republikas nacionālo sankciju likuma 11.1 pantā noteiktu personu ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.2.3. līguma izpildes laikā tiek konstatēts, ka TIRGOTĀJS līguma izpildē ietver Krievijas Federācijas vai Baltkrievijas Republikas izcelsmes preces vai pakalpojumus.
8.3. TIRGOTĀJS ir tiesīgs izbeigt līgumu un pieprasīt sadales sistēmas operatoram pārtraukt dabasgāzes piegādi, par to brīdinot LIETOTĀJU vismaz 5 (piecas) darbdienas iepriekš, šādos gadījumos:
8.3.1. ja LIETOTĀJS nav līgumā noteiktajā termiņā apmaksājis vairāk nekā vienu no TIRGOTĀJA izrakstītajiem rēķiniem, un šāda saistību neizpilde turpinās ilgāk nekā 21 (divdesmit vienu) kalendāro dienu pēc tam, kad TIRGOTĀJS par to rakstiski brīdinājis LIETOTĀJU;
8.3.2. ja TIRGOTĀJS no sadales sistēmas operatora saņem informāciju par LIETOTĀJA tirgotāja maiņu. Šajā gadījumā TIRGOTĀJS paziņojumu par līguma izbeigšanu LIETOTĀJAM  nesūta.
8.4. TIRGOTĀJS ir tiesīgs, rakstiski par to paziņojot LIETOTĀJAM, izbeigt līgumu, ja ir kļuvis zināms, ka LIETOTĀJS ir zaudējis attiecīgā gazificētā objekta īpašuma, lietošanas vai valdījuma tiesības.
8.5. Ja nepārvaramas varas apstākļi turpinās ilgāk nekā 2 (divus) mēnešus, katrai no PUSĒM ir tiesības vienpusēji atkāpties no līguma, rakstiski par to paziņojot otrai PUSEI. 
8.6. Līguma izbeigšanas gadījumā PUSES veic savstarpējos norēķinus par saistībām, kas radušās un pildītas līdz līguma izbeigšanai.
9. STRĪDU RISINĀŠANA UN LĪGUMAM PIEMĒROJAMIE TIESĪBU AKTI
9.1. Strīdus un domstarpības, kas rodas saistībā ar līgumu, PUSES risina savstarpēju pārrunu ceļā. Strīdus un domstarpības, par kurām PUSES nevar vienoties pārrunu ceļā, izskata Latvijas Republikas tiesā. Tiesas vieta – Rīga, Latvija.
9.2. Līgums uzrakstīts un izpildāms saskaņā ar Latvijas Republikas normatīvajiem aktiem.
10. NOBEIGUMA NOTEIKUMI
10.1. TIRGOTĀJS drīkst veikt saistītās personas, par kuru TIRGOTĀJS sniedzis informāciju LIETOTĀJAM atbilstoši konkursa LB/2026/34 nolikuma prasībām un uz kuras iespējām TIRGOTĀJS ir balstījies no konkursa LB/2026/34 nolikuma izrietošo kvalifikācijas prasību izpildei, nomaiņu tikai ar LIETOTĀJA rakstisku piekrišanu atbilstoši Publisko iepirkumu likuma 62. panta nosacījumiem. [Šis līguma punkts tiek iekļauts līgumā, ja pretendenta piedāvājumā ir paredzēta saistītā persona.]
10.2. TIRGOTĀJS drīkst veikt apakšuzņēmēja, kura sniedzamo pakalpojumu vērtība ir 
10% (desmit procentu) no kopējās līguma vērtības vai lielāka un par kuru TIRGOTĀJS sniedzis informāciju LIETOTĀJAM atbilstoši konkursa LB/2026/34 nolikuma 2. pielikuma prasībām, maiņu, kā arī minētajiem kritērijiem atbilstoša apakšuzņēmēja vēlāku iesaistīšanu līguma izpildē tikai ar LIETOTĀJA rakstisku piekrišanu atbilstoši Publisko iepirkumu likuma 62. panta nosacījumiem.
10.3. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatoru AS "Gaso" pa tīmekļa vietnē www.gaso.lv norādītajiem tālruņa numuriem vai ar sadales sistēmas operatora avārijas dienestu pa tālruni 114.
10.4. Līguma grozījumus PUSES noformē rakstiski, un tie kļūst par līguma neatņemamu sastāvdaļu to abpusējas parakstīšanas brīdī.
10.5. Līgums sagatavots elektroniska dokumenta veidā uz __ (___________) lapām. PUSĒM ir pieejams abpusēji parakstīts līgums elektroniskā formātā.
11. PUŠU REKVIZĪTI
11.1. LIETOTĀJS – Latvijas Banka K. Valdemāra ielā 2A, Rīgā, LV-1050, reģistrēta Latvijas Republikas Valsts ieņēmumu dienesta Pievienotās vērtības nodokļa maksātāju reģistrā ar Nr. LV 90000158236. Norēķinu konts Latvijas Bankā Nr. LV35 LACB 0EUR 1750 5010 0, BIC LACBLV2X.
11.2. TIRGOTĀJS – ________________ (nosaukums), ________________ (juridiskā adrese), reģistrēta ___________ (iestādes un komercreģistra nosaukums) ar Nr. ___________ un ___________ (iestādes nosaukums) Pievienotās vērtības nodokļa maksātāju reģistrā ar Nr. ______________. Norēķinu konts: _________________ (bankas nosaukums), Nr. _____________________, BIC kods: ________________.

ŠIS DOKUMENTS IR ELEKTRONISKI PARAKSTĪTS AR
DROŠU ELEKTRONISKO PARAKSTU UN SATUR LAIKA ZĪMOGU.

	LIETOTĀJS
	TIRGOTĀJS

	
______________ __________
	
______________ __________



image1.png
Souions  Resowcss  ighta |  Aboutls

Report Center

Welcome to the ICE Report Center

o iew 3l raportcatagories o recenty viewed repors FESSa ST oW

‘CATEGORY: INDICES MARKET: 10£ENDEX]
Date Range.
2805202 © | TO| 07072028

European Natural Gas Indexes

28-May-2026 to 07-Jul-2026
TTF NATURAL GAS INDEX (TTFI)





